ai4bharat/Pralekha huggingface dataset:
وزارت خزانہ
سینٹرل بورڈ آف ڈائریکٹ ٹیکسیز نے 200ویں یونیلیٹرل ایڈوانس پرائسنگ ایگریمنٹ  پر دستخط کرکے نیا سنگ میل حاصل کیا
نئیدہلی،04مئی ۔سینٹرل بورڈ آف ڈائریکٹ ٹیکسیز  نےسال 2018 میں 200ویں یونیلیٹرل ایڈوانس پرائسنگ ایگریمنٹ  پردستخط کردئے ہیں۔سی بی ڈی ٹی نے اس معاہدے پردستخط کرکے ایک نیا سنگ میل حاصل کیا ہے ۔ اب تک سی بی ڈی ٹی نے 220 ایڈوانس پرائسنگ ایگریمنٹ  پر دستخط کئے ہیں ،جس میں 20 بائی لیٹر ایڈوانس پرائسنگ ایگریمنٹ بھی شامل ہے ۔ اپریل میں دستخط کئے جانے والا یہ جاری مالی سال کا پہلا ایڈوانس پرائسنگ ایگریمنٹ  ہے ۔
اپریل 2018 میں دستخط کئے جانے والے اس یواے پی اے میں باہر سے وسائل کے حصول کے ضابطے شامل ہیں ۔
اے پی اے اسکیم سرکار کے ناقابل تبدیلی ٹیکس نظام کے فروغ کےعمل کو مستحکم کرتی ہے ۔یاد رہے کہ ہندوستان کے ایڈوانس پرائسنگ ایگریمنٹ کے پروگراموں کی قومی اور بین الاقوامی سطح پر زبردست ستائش کی گئی ہے اوراسے قیمتوں کے تعین کی تبدیلی کے مسائل کا صاف ستھرے اور شفاف طریقے سے سد باب کرنے کا اہل قراردیا گیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2437
(Visitor Counter : 52
اسٹیل کی وزارت
فولاد کی پیداوار کی حوصلہ افزائی کے لئے پی ایل آئی اسکیم
نئی دہلی،15دسمبر 2021/پیداوار سےمنسلک ترغیب /پروڈکشن –لنکڈ انسینٹیو  اسکیم کے لئے تفصیلی رہنما ہدایات، پانچ برسوں میں جاری کی جانے والی 6322کروڑ روپے کی لاگت کے ساتھ خصوصی فولاد کی پانچ وسیع پیداوار زمروں کا احاطہ کرتے ہوئے 20 اکتوبر، 2021 کو اعلان کیا گیا۔ اس اسکیم میں پروڈکشن –لنکڈ انسینٹیو کی کمپنی ایکٹ 2013کے تحت رجسٹرڈ کمپنیوں کی حوصلہ افزائی کرنے کے لئے ، جو رہنما خطوط میں دیئے گئے درخواست عمل کے ذریعہ قابل ہیں اور ہر پروڈکٹ کے ذیلی زمرے کےلئے مقررہ وقت نفع بخش پروڈکٹ حاصل کرتےہیں اور نافذ ذیلی زمرے کی تشکیل کے لئے نئی صلاحیت بنانے میں کم از کم مقررہ سرمایہ کاری کرتے ہیں، کا تصور کیا گیاہے۔وزارت نے 25 اکتوبر 2021 کو اس اسکیم پر ایک سمینار کا انعقاد کیا جس میں اسٹیل اتھارٹی آف انڈیا لمیٹیڈ  سمیت تمام اہم گھریلو فولاد کمپنیوں نے حصہ لیا۔ سرمایہ کاری سے متعلق فیصلہ سیل سمیت مختلف کمپنیوں کے ذریعہ کمرشیل خیالات  اور بازاروں کے متحرک ہونے پر لئےجاتے ہیں۔خواہش مند پارٹیوں سے درخواستیں مدعو کرنے کے لئے مختلف انتظامات کئے گئےہیں۔
یہ جانکاری فولاد کے مرکزی وزیر جناب رام چندر پرساد سنگھ نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-14324
(Visitor Counter : 76
مواصلات اور اطلاعاتی ٹیکنالوجی کی وزارت
یونیورسل سروس اوبلیگیشن فنڈ  نے ویب سائٹ میں اصلاحات کیں، نیا ورژن لانچ کیا
یونیورسل سروس اوبلیگیشن فنڈ  نے یکم اکتوبر 2022 کو نئی ویب سائٹ کی نقاب کشائی کی ہے ۔ نئی ویب سائٹ کو حکومت ہند کے انتظامی اصلاحات اور عوامی شکایات کے محکمے کی طرف سے جاری کردہ گائیڈ لائنز فار انڈین گورنمنٹ ویب سائٹس  کے مطابق ڈیزائن کیا گیا ہے۔
یو ایس او ایف کی نئی ویب سائٹ کو ایک متحرک ہوم پیج کے ساتھ جدید ترین تکنیکی ڈیزائن کا استعمال کرتے ہوئے ایک عصری شکل دی گئی ہے۔ یہ ایک ون اسٹاپ انٹرایکٹو پلیٹ فارم ہے جس میں ایک ذہین ڈیش بورڈ ہے جو یو ایس ا و ایف کی مالی اعانت سے چلنے والی اسکیموں کی ریئل ٹائم اپڈیٹس کی عکاسی کرتا ہے۔ ویب سائٹ میں ایک مکمل ٹائم لائن بھی موجود ہے جو یو ایس ا و ایف کے آغاز کے بعد سے لاگو ہونے والی نئی پیشرفت کے بارے میں تمام معلومات کو حاصل اور مرتب کرتی ہے۔ یہ شفافیت، رسائی اور عوام تک معلومات کی ہموار ترسیل کو یقینی بناتی ہے، جو خدمات کی دہلیز پر فراہمی کی جانب ایک اہم قدم ہے۔
نئی خصوصیات میں سے، سائٹ میں ایک اپ ڈیٹ میڈیا گیلری، منسلک سوشل میڈیا پلیٹ فارم، مخصوص ایریا ڈسپلے پراجیکٹس انفوگرافکس وغیرہ بھی شامل ہے۔ اس میں یو ایس ا و ایف کے ٹیلی کام ٹیکنالوجی ڈویلپمنٹ فنڈ کے لیے نامزد صفحہ بھی ہے جہاں درخواست دہندگان اپنی تجاویز جمع کرا سکتے ہیں۔
نئی شروع کی گئی ویب سائٹ https://usof.gov.in/ پر زائرین اور صارفین کو یو ایس ا و ایف اور ان کے تازہ ترین منصوبوں اور اسکیموں کے بارے میں مزید بیداری حاصل کرنے اور شہریوں پر مبنی خدمات تک بہتر رسائی فراہم کرنے میں مدد کرے گی۔
وزیراعظم کا دفتر
وزیر اعظم 17 فروری کو اکنامک ٹائمز عالمی کاروباری سربراہ اجلاس سے خطاب کریں گے
وزیر اعظم جناب نریندر مودی 17 فروری کو ہوٹل تاج پیلیس میں شام تقریباً 7:40 بجے اکنامک ٹائمز عالمی کاروباری سربراہ اجلاس سے خطاب کریں گے۔
عالمی کاروباری سربراہ اجلاس 2023 کا موضوع ہے ’’لچک، اثر و رسوخ، غلبہ‘‘۔ یہ دو روزہ سربراہ اجلاس 17-18 فروی کو منعقد کیا جا رہا ہے۔
عالمی کاروباری سربراہ اجلاس کی میزبانی ہر سال ٹائمز گروپ کے ذریعہ انجام دی جاتی ہے۔ یہ اجلاس اہم اقتصادی چیلنجوں کا حل فراہم کرانے کی کوشش کے طور پر، غور و فکر کرنے والے رہنماؤں، پالیسی سازوں، ماہرین تعلیم اور کارپوریٹ سربراہان کو ایک مشترکہ پلیٹ فارم پر اکٹھا کرے گا۔ سربراہ اجلاس کے دوران 200 سے زائد کاروباری قائدین 40 سیشنوں کے دوران اپنے خیالات کا اظہار کریں گے۔
وزیراعظم کا دفتر
وزیراعظم جناب نریندر مودی اورامریکہ کی نائب صدر کملا ہیرس کے درمیان ملاقات
وزیراعظم جناب نریندر مودی نے امریکہ کے اپنے دورے کے دوران امریکہ کی نائب صدر عزت مآب کملا ہیرس سے 23 ستمبر 2021 کو واشنگٹن میں ملاقات کی۔
انہوں نے اپنی اولین بالمشافہ ملاقات پر خوشی کااظہار کیا۔ انہوں نے اس سے پہلے جون 2021 میں ٹیلی فون پر ہوئی اپنی گفتگو کو گرمجوشی سے یاد کیا۔ دونوں رہنماؤں نے افغانستان سمیت حالیہ عالمی حالات و واقعات پر تبادلہ خیال کیا اورایک آزاد، کھلے اور مبنی بر شمولیت بھارت- بحر الکاہل خطے کے تئیں عہد بندی کی توثیق کی۔
دونوں لیڈروں نے اپنے اپنے متعلقہ ملکوں میں کووڈ۔19 عالمی وبا سے متعلق صورتحال پر تبادلہ خیال کیا۔ ان میں ٹیکہ کاری سے متعلق کوششوں میں تیزی لاکر اور اہم اور ضروری دواؤں، اور حفظان صحت سے متعلق آلات اور ضروری ساز و سامان کی سپلائی کو یقینی بناکر اس عالمی وبا پر قابو پانے کی غرص سے کی جارہی کوششیں شامل ہیں۔
دونوں فریقوں نے آب و ہوا میں تبدیلی کے مسئلے پر تعاون پر مبنی اقدامات کی اہمیت کا اعتراف کیا۔ وزیراعظم نے قابل تجدید توانائی میں اضافہ کرنے کی غرض سے بھارت کی جانب سے کئے گئے اقدامات اور حال ہی میں شروع کئے گئے نیشنل ہائیڈروجن مشن کے بارے میں بات کی۔ انہوں نے ماحولیات کی پائیداری کو فروغ دینے کی غرض سے طرز زندگی میں تبدیلی لانے کی اہمیت پربھی زور دیا۔
دونوں لیڈروں نے خلا کے شعبے میں تعاون، اطلااعاتی ٹکنولوجی، خصوصی طور پر ابھرنے والی اوراہم کلیدی ٹکنولوجیز کے ساتھ ساتھ حفظان صحت کے شعبے میں تعاون سمیت مستقبل میں کئے جانے والے اشتراک کے بارے میں بھی تبادلہ خیال کیا۔
دونوں قائدین نے اس بات کا اعتراف کیا کہ عوام سے عوام کے مابین فعال روابط ،باہمی طور پر مفید تعلیمی روابط کی بنیاد ہیں۔ ساتھ ہی ساتھ اس کے ذریعہ ہمارے دونوں ممالک کے مابین علمی پہلوؤں، اور علم کے مختلف شعبوں کا تبادلہ ، اختراع اور اس کے تبادلوں کا راستہ بھی ہموار ہوگا۔
وزیراعظم جناب نریندر مودی نے نائب صدر محترمہ کملا ہیرس اور دوسری اہم شخصیت جناب ڈگلس ایم ہاف کو جلد ہی بھارت کا دورہ کرنے کی دعوت دی۔
پینے کے پانی اور صفائی ستھرائی کی وزارت
سوچھ بھارت گرامین کی آزادانہ تصدیق نے اس با ت کو پختہ کیا ہے 96فیصد سے زیادہ دیہی ہندوستان کے گھروں میں بیت الخلا کا استعمال ہوتا ہے
نئیدہلی۔05؍مارچ۔سوچھ بھارت مشن گرامین  کے لئے عالمی بینک کے تعاون پروجیکٹ کے تحت ایک آزاد ویری فکیشن ایجنسی  کے ذریعے 19-2018 میں کرائے گئے ۔ دیہی صفائی ستھرائی کے سالانہ قومی سروے میں یہ پایا گیا ہے کہ دیہی ہندوستان میں 96.5 فیصد گھروں میں بیت الخلاء کا استعمال ہوتا ہے۔ دیہی صفائی ستھرائی کے سالانہ قومی سروے  نے یہ بھی تصدیق کی ہے کہ 90.7 فیصد گاوؤں کو کھلے میں رفع حاجت سے پاک کا درجہ دیا گیا ہے اور مختلف ضلعوں ، ریاستوں کے ذریعے کھلے میں رفع حاجت سے پاک کے طور پر ان کی تصدیق کی گئی ہے۔ یہ سروے نومبر 2018 اور فروری 2019 کے درمیان کرایا گیا تھا اور اس کے تحت ہندوستان کی ریاستوں اور مرکز کے زیر انتظام علاقوں کے 6136 گاوؤں میں 92040 مکانوں کااحاطہ کیا گیا ۔ این اے آر ایس ایس 19-2018 کی اہم تحقیقات حسب ذیل ہیں۔
- سروے کی مدت کے دوران 93.1 فیصد گھروں میں بیت الخلاء پائے گئےہیں 
- 96.5لوگ جنہیں بیت الخلاء تک رسائی حاصل تھی ان کا استعمال کیا۔
- 90.7فیصد گاؤں، جنہیں کھلے میں رفع حاجت سے پاک  کے طور پر قرار دیا گیا تھا اورتصدیق کی گئی تھی ، اب او ڈی ایف کے طور پر تصدیق کردی گئی ہے۔ باقی گاوؤں میں بھی تقریباً 93فیصد صفائی ستھرائی کووریج تھی۔
- 95.4 فیصد گاوؤں کا سروے کرایا گیا جہاں کم بکھرا ہوا اور ٹھہرا ہوا پانی پایا گیا۔
آئی وی اے نے اپنی تحقیقات ایکسپرٹ ورکنگ گروپ کو پیش کی۔ یہ گروپ این اے آر ایس ایس کی فروگزاشت کیلئے تشکیل دیا گیا تھا جو عالمی بینک یونیسیف واٹر ایڈ بل اور ملنڈا گیٹس فاؤنڈیشن انڈیا سینیٹیشن کولیشن ، نیتی آیوگ اور اعداد وشمار پروگرام کے نفاذ کی وزارت سمیت مختلف تنظیموں کے نمائندوں پر مشتمل ہے۔ ایکسپرٹ ورکنگ گروپ نے سروے راؤنڈ2  سروے کی تکمیل کو اطمینان بخش پایا۔ اس سال کے بعد آئی وی اے نے اپنی عبوری تفصیلی نتائج رپورٹ پیش کی اور خام ڈاٹا ، پینے کے پانی اور صفائی ستھرائی کی وزارت کو پیش کی اور اسے پینے کے پانی اور صفائی ستھرائی کی وزارت کی ویب سائٹ پر اپ لوڈ کردی گئی ہے۔
اکتوبر 2014 میں اس کے شروع ہونے کے بعد سے ایس بی ایم جو دنیا کا سب سے بڑا صفائی ستھرائی کا پروگرام ہے ، نے لاکھوں عوام کا رویہ بدل دیا ہے۔ یہ رویہ ٹوائلٹ کی رسائی اور استعمال کے سلسلے میں ہے۔ ایس بی ایم کے شروع ہونے کے بعد سے تقریباً 500 ملین لوگوں نے کھلے میں رفع حاجت کرنا چھوڑ دیا ہے۔ ا س پروگرام کے شروع ہونے پر 550 ملین سے کم ہوکر آج 50 ملین سے بھی کم ایسی تعداد ہے جو کھلے میں رفع حاجت کرتے ہیں۔ 9کروڑ سے زیادہ بیت الخلاء دیہی ہندوستان میں اس مشن کے تحت بنائے گئے ہیں ، 55 لاکھ سے زیادہ گاؤں اور 615 ضلعوں کو کھلے میں رفع حاجت سے پاک قرار دیا گیا ہے اور 30 ریاستوں اور مرکز کے زیر انتظام علاقوں کو بھی کھلے میں رفع حاجت سے پاک قرار دیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ح ا۔ع ن
U-1386
(Visitor Counter : 171
ٹیکسٹائلز کی وزارت
کپڑے کی وزارت نے یوم آئین منایا
نئی دہلی ،26نومبر:یوم آئین کے موقع پر کپڑے کی وزارت کے سکریٹری جناب روی کپور نے دیگر سینئر اہلکاروں کے ساتھ عزت مآب صدرجمہوریہ کے ساتھ دستور کے دیباچہ کی قرأت کی۔ ڈپٹی کمشنر اور سکریٹری نے وزارت کے اہلکاروں کو آئین کے انصاف ،آزادی، مساوات اوراخوت کی جمہوری اقدار پر عمل پیرا ہونے کاحلف دلایا۔ وزارت نے نمایاں مقام پر آئین کا دیباچہ نصب کیا گیا۔
افسران نے ‘‘آئینی اقدار اوربنیادی اصول’’ کے موضوع پر ایک ویبنار میں بھی شرکت کی۔ اس موقع پر آئین ہند کے موضوع پر مضمون نگاری کا مقابلہ بھی کرایا گیا۔
سائنس اور ٹیکنالوجی کی وزارت
اسٹیم میں خواتین- ’’مستقبل کا تصور:نئے افق ‘‘ پر بین الاقوامی کانفرنس
نئی دہلی،24؍جنوری،بائیو ٹیکنالوجی کے محکمے نے 23 اور 24 جنوری 2020 کو نئی دہلی کے انڈیا ہیبیٹیٹ سینٹر میں اسٹیم میں خواتین –’’ مستقبل کا تصور: نئے افق ‘‘ پر بین الاقوامی کانفرنس کا انعقاد کیا۔ اس کانفرنس کا انعقاد اسٹیم کے شعبے میں خواتین کی شرکت میں اضافے کے ساتھ ان کے سائنسی کیریئر کی ترقی کے مقصد سے کیا گیا تھا۔
کانفرنس کے دوران مختلف اجلاس منعقد کئے گئے جن میں قیادت کی تعمیر کا نظام ، نیٹ ورکنگ کے ذریعے خواتین کو بااختیار بنانا ، کیریئر کے مواقع اور سائنس دانوں کے ساتھ بات چیت کے اجلاس شامل تھے۔ اس کا مقصد خواتین کو اسٹیم میں کامیابی کے طور پر کامیاب خاتون سائنس دانوں، ڈاکٹروں اور انجینئروں کے طور پر پیش کرنا اور اسٹیم کے شعبے میں ان کی موجودگی پر جوش وخروش کے اظہار کے ساتھ ساتھ انہیں ریوارڈ دینا ہے۔
خواتین کے روز گار اور کیریئر میں پیش رفت کی مستقبل کی ضروریات کو سمجھنے کے لئے اسٹیم کے شعبے میں خواہش مند نوجوانوں، کیریئر اپنانے والوں اور سینئر سائنس دانوں کے ساتھ مباحثے اور گفتگو کے اجلاس منعقد کئے گئے۔ کلیدی خطبہ دینے والوں میں اسٹیم کے شعبے میں مختلف ملکوں کی معروف خواتین سائنس داں، نوجوان اور تجربے کار خواتین سائنس داں، سائنس کی مواصلات کار اور بھارت کی چھوٹی صنعت کار شامل تھیں۔
دنیا کے مختلف حصوں سے آئیں اسٹیم کے شعبے کے تقریبا 350 مندوبین نے اس کانفرنس میں شرکت کی۔ ان مندو بین میں سائنس داں، سماجی کارکن، صنعت کار ، تحقیق کار ، اساتذہ اور طلباء شامل تھے۔خواتین سائنس دانوں اور طلباء نے پوسٹر بھی پیش کئے۔
اس کانفرنس نے نوجوان طلباء اور تحقیق کاروں کو اسٹیم کے شعبے میں کیریئر بنانے سے متعلق ان کے مستقبل کے ایکشن پلان تیار کرنے اور نئے نئے خیالات پیش کرنے اور معروف سائنس دانوں کے ساتھ نیٹ ورک قائم کرنے کا پلیٹ فارم فراہم کیا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-357
(Visitor Counter : 61
بہت چھوٹی، چھوٹی اور درمیانی صنعتوں کی وزارت
حیدرآبادکے ایم ایس ایم ای ٹول روم سی آئی ٹی ڈی نے انار ، پٹاخہ بنانے کی مشین کے لئے پیٹنٹ حاصل کیا
آتم نربھر بھارت اور صنعتی تحفظ کی سمت ایک اور اہم قدم
نئی دہلی 13 ستمبر2021: حیدرآبادکے بہت چھوٹے ،چھوٹے اور اوسط درجے کی صنعت ٹول روم سینٹرل انسٹی ٹیوٹ آف ٹول ڈیزائن سی آئی ٹی ڈی نے 10 نومبر 2015سے 20سال کے لئے کونیکل شیپ والے پٹاخے  کی پیداوار کے لئے آٹومیٹک مشین نامی ایجاد کا ایک پیٹنٹ حاصل کیا ہے۔
سینٹرل انسٹی ٹیوٹ آف ڈیزائن نے شیوکاشی کے میسرز اسٹینڈرڈ فائر ورکس پرائیویٹ لمٹیڈ  کے ساتھ ایک مفاہمت نامے پر دستخط کئے ہیں اور مختلف آتش بازی پروجیکٹوں کی آٹومیشن پراسس کے لئے مشینوں کے واسطے 11.49 کروڑروپے کے آرڈر کو حتمی شکل دی ہے۔ ایس ایف پی ایل نے شروع میں نیچے کے حصے فلاور پاٹس بھرنے کے لئے 300 لاکھ روپے کا آرڈر دیا تھا اور پہلے پروجیکٹ کی شکل میں سی آئی ٹی ڈی نے موڈیول -1  کام کیا ہے۔ پورے پروجیکٹ میں 10 الگ الگ حصے شامل کئے گئے ہیں، جن میں پیپر کٹنگ اور پیسٹنگ کیمیکل فیلنگ واشر ،انسرشن اور ریمنگ ، مڈفلنگ اور سیلنگ وغیرہ اہم ہیں ۔اس مشن کا مقصد انسانی تھکان کو دورکرنے اور خطرناک ماحول سے لوگوں کو بچانے کے لئے مذکورہ پورے پراسس کو آپریٹ کرنا ہے ۔اس پورے پراسس میں کم سے کم انسانی مداخلت ہے۔اس لئے پٹاخہ صنعت میں مشین کو سنبھالنالوگوں کے لئے پوری طرح محفوظ ہے۔
یہ پوری طرح سے دیسی تکنیک کے ساتھ اپنی طرح کی پہلی کوشش ہے۔سی آئی ٹی ڈی اور ایس ایف پی ایل نے مل کر اس اختراع کے لئے ایک مشترکہ پیٹنٹ درخواست دائر کی ہے۔ اس مشین کی خوبی یہ ہے کہ تعمیر کے پورے عمل کے دوران یہ پوری طرح سے نیومیٹک نظام پر کام کرتی ہے۔اس پروسس میں استعمال کیا جانے والا نظام بجلی یا الیکٹرانک نہیں ہے ،اس لئے اس نظام سے آتش بازی کی صنعتوں کے شعبے میں اکثر ہونے والے آگ لگنے کے حادثے سے بچا جاسکتا ہے۔ فلاور پاٹس میں اوریجنل کیمکل اس کے کسٹمر کے ذریعہ ٹرائل کئے گئے اور 120 پیس فی منٹ کے نشانے پروڈکشن پٹاخے کو حاصل کیا گیا۔ فلاور پاٹ بنانے کا مینول پراسس  نیچے دکھائی گئی ہے۔
FLOWERPOT AUTOMATION 
The photograph of the Machine is given below
سی آئی ٹی ڈی بھارت سرکار کا ایک ادارہ ہے ،جو ایم ایس ایم ای کی وزارت کے انتظامی کنٹرول میں کام کرتا ہے ۔ یہ سال 1968 میں قائم کیا گیا تھا اور ٹول ڈیزائن سی اے ڈی / سی اے ایم کم لاگت والا آٹومیشن وغیرہ کے شعبے میں تکنیکی عملے کی تربیت کرنے کا ایک زبردست ادارہ ہے۔ یہ ادارہ ڈپلومہ سطح سے لے کر پوسٹ گریجویٹ تک تربیتی کورسز کرارہا ہے۔
وزیراعظم کا دفتر
پردھان منتری کسان سمردھی کیندر، معیشت اور کسانوں کی بہبود کے لیے یکسر تبدیلی لارہے ہیں: وزیر اعظم
وزیر اعظم جناب نریندر مودی نے پردھان منتری کسان سمردھی کیندر  کی اہمیت کے بارے میں مرکزی وزیر ڈاکٹر منسکھ مانڈویا کا تحریر کردہ ایک مضمون ساجھا کیا ہے۔
کیمیکلز اور کھاد کے مرکزی وزیر ڈاکٹر منسکھ مانڈویا کے ایک ٹویٹ کو ری ٹویٹ کرتے ہوئے وزیر اعظم کے دفتر نے ٹویٹ کیا:
‘‘ کیندریہ منتری شری @mansukhmandviya لکھتے ہیں کہ پی ایم- کسان سمردھی کیندر، کسانوں کو سشکت بنانے اور دیش کی ارتھ وویستھا کی ریڑھ کو مضبوط کرنے میں گیم چینجر ثابت ہورہے ہیں۔ ’’
جل شکتی وزارت
قدیم پشتے
نئی دہلی:24؍مارچ 2022۔ مرکزی آبی کمیشن، نیشنل رجسٹر آف لارج ڈیمس  میں بڑے پشتوں کا ڈیٹا بیس رکھتا ہے۔ این آر ایل ڈی 2019 کے مطابق، ملک میں بڑے پشتوں  کی تعداد 5745 ہے، جن میں سے 5334 پشتے مکمل ہوچکے ہیں، جبکہ 411 پشتے زیر تعمیر ہیں۔ این آر ایل ڈی 2019 کے مطابق بڑے پشتوں کی ریاست / مرکز کے زیر انتظام علاقہ وار فہرست ضمیمے میں دی چکی ہے۔
این آر ایل ڈی 2019 کے مطابق ملک میں 1157 بڑے پشتے برسرکار ہیں جو کہ 50 سے 150 سال پرانے ہیں۔ تاہم ریاستی حکومتوں یا دیگر پشتہ مالکان کے ذریعے کسی پشتے کے بارے میں یہ خبر نہیں دی گئی ہے کہ وہ غیر مستعمل حالت میں ہیں یا پھر ایسی حالت میں ہیں جن سے پانی کی قلت کا خطرہ ہو۔ کسی بھی پشتے کی عمر عام طور پر اس وقت تک ہوتی ہے جب تک وہ اس علاقے میں رہنے والے لوگوں کے تحفظ کو خطرے میں ڈالے بغیر اپنا مطلوبہ کام کرتا رہے۔
ملک میں منتخب موجودہ پشتوں کے تحفظ اور آپریشنل کارکردگی کو بہتر بنانے کے لئے بھارت سرکار بیرونی مدد سے ڈیم ریہیبلٹیشن اینڈ امپرومنٹ پروجیکٹ  کا نفاذ کررہی ہے۔ عالمی بینک سے امداد یافتہ ڈی آر آئی پی فیز-I پروگرام کے تحت، جس کا نفاذ اپریل 2012 سے مارچ 2021 کے دوران کیا گیا، 7 ریاستوں میں واقع 223 موجودہ پشتوں کا 2567 کروڑ روپئے کی لاگت سے جامع آڈٹ کیا گیا ہے اور ان کی بازآبادکاری کی گئی ہے۔
ڈی آر آئی پی فیز-I پروگرام کی تکمیل کے بعد، بھارت سرکار نے اب ڈی آر آئی پی فیز-II اور III کو ہاتھ میں لیا ہے۔ اس اسکیم کا مقصد 10211 کروڑ روپئے کی بجٹی صرفہ سے 19 ریاستوں میں واقع 736 پشتوں کی بازآبادکاری اور ان کی حفاظتی صورت حال کو بہتر بنانا ہے۔ یہ اسکیم 10 سالہ ہے۔ ڈی آر آئی پی فیز-II ، 12 اکتوبر 2021 سے جاری ہے اور اسے عالمی بینک اور ایشین انفرااسٹرکچر اینڈ انوسٹمنٹ بینک کے ذریعے مشترکہ طور پر مالی مدد فراہم کی جارہی ہے۔
مزید برآں مرکزی حکومت نے حال ہی میں پشتوں کی ناکامی سے متعلق تباہ کاریوں کو روکنے کے لئے مخصوص پشتوں کی خصوصی نگرانی، معائنہ ، آپریشن اور رکھ رکھاؤ کے لئے ڈیم سیفٹی ایکٹ 2021 بنایا ہے۔ اس ایکٹ کے مطابق پشتہ مالکان کو مخصوص پشتوں کے رکھ رکھاؤ اور مرمت کے لئے خاطرخواہ اور مخصوص فنڈز مختص کرنے ہوں گے اور ان کے لئے یہ ضروری ہوگا کہ وہ پشتوں کی حفاظت سے متعلق معائنہ جات اور سرگرمیوں کو اس قانون میں طے کئے گئے شیڈیول کے مطابق انجام دیں۔
یہ اطلاع جل شکتی کے وزیر مملکت جناب بشیسور توڈو نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
ش ح۔ م م ۔ م ر
Urdu No. 3191
(Visitor Counter : 79
وزارت خزانہ
سویورین گولڈ بانڈ اسکیم 22-2021  اجرائی قیمت
نئی دہلی:21مئی،2021۔حکومت ہند کے نوٹیفکیشن نمبر ایف۔ نمبر 4  -بی /  / 2021 مورخہ12 مئی 2021 کے مطابق سویرین گولڈ بانڈ 22-2021  جاری کرنے کا سلسلہ 24-28 مئی 2021سے یکم جون 2021 تک جاری رہے گا ۔ خریداری کی مدت کے دوران بانڈ کی اشیا کی قیمت4,842  فی گرام ہوگی ، جیسا کہ آر بی آئی نے بھی21 مئی 2021 کو جاری کردہ اپنے پریس ریلیز میں شائع کیا ہے۔
حکومت ہند نے ریزرو بینک آف انڈیا سے مشاورت کے بعد ، ان سرمایہ کاروں کو ، جو آن لائن درخواست دیں گے اور ڈیجیٹل موڈ کے ذریعے ادائیگی کریں گے، اجرائی قیمت پر 50 روپے  فی گرام چھوٹ دینے کا فیصلہ کیا ہے۔ ایسے سرمایہ کاروں کے لئے سونے بانڈز کی اجرائی قیمت4,792روپے فی گرام ہوگی۔
وزارت خزانہ
دسمبر 2022 کو ختم ہونے والی سہ ماہی کے لیے پبلک ڈیبٹ مینجمنٹ پر سہ ماہی رپورٹ
اپریل-جون  11-2010 کے بعد سے ،وزارت خزانہ کے اقتصادی امور کے محکمے کے بجٹ ڈویژن کے پبلک ڈیبٹ مینجمنٹ سیل ، باقاعدگی کے ساتھ قرضوں کے انتظام سے متعلق سہ ماہی رپورٹ جاری کر رہا ہے۔ موجودہ رپورٹ اکتوبر تا دسمبر  کی سہ ماہی سے متعلق ہے۔
مالی برس 23 کی تیسری سہ ماہی کے دوران مرکزی حکومت نے تاریخ زدہ سکیورٹیز کے ذریعے 351000 کروڑ روپئے کی رقم جمع کی،جو کہ قرض لینے والے کیلنڈر کی مدت میں 318000 کروڑ روپئے کی نوٹیفائیڈ رقم کے مقابلے میں  تھی۔ سہ ماہی کے دوران 85377.9 کروڑ روپئے کی رقم کی ادائیگی میچوریٹی کی تاریخ پر کی گئی۔ بنیادی اجراء کی اوزانی اوسط، پیداوار کے مالی سال 23 کی تیسری سہ ماہی میں 7.38 فیصد ہوگئی جو مالی سال 23 کی دوسری سہ ماہی میں 7.33 فیصد تھی۔تاریخ شدہ سکیورٹیز کے نئے اجراء کی اوزانی اوسط، میچوریٹی مالی سال 23 کی سہ ماہی دو میں 15.62 سال کے مقابلے میں مالی سال 23 کی تیسری سہ ماہی میں 16.56 سال تک بڑھ گئی۔ اکتوبر-دسمبر 2022 کے دوران، مرکزی حکومت نے کیش مینجمنٹ بلز کے ذریعے رقم میں کوئی اضافہ نہیں کیا۔ سہ ماہی کے دوران ریزرو بینک نے، سرکاری سکیورٹیز کے لیے کھلی مارکیٹ کی کارروائی نہیں کی۔ اس سہ ماہی کے دوران آر بی آئی کی طرف سے لکویڈیٹی ایڈجسٹمنٹ سہولت ، جس میں مارجینل اسٹینڈنگ سہولت اور خصوصی لکویڈیٹی سہولت شامل ہیں، کے تحت خالص یومیہ اوسط لکویڈیٹی ایڈجسٹمنٹ 39604 کروڑ روپئے تھا۔
دسمبر 2022 کے اواخر میں ، حکومت کی کل مجموعی واجبات ، عارضی اعداد وشمار کے مطابق14719572.2 کروڑ روپئے سے دسمبر 2022 کے اواخر میں معمولی اضافے کے ساتھ بڑھ کر 15095970.8 کروڑ روپئے ہوگئے۔ یہ مالی برس 23-2022 کی تیسری سہ ماہی میں 2.6 فیصد کے سہ ماہی اضافے کی نمائندگی کرتا ہے۔ ماہ ستمبر 2022 کے اواخر میں 89.1 فیصد کے مقابلے میں دسمبر 2022 کے آخر تک کل مجموعی واجبات کا 89.0 فیصد حصہ عوامی قرضہ تھا۔ اس کے علاوہ تاریخ شدہ سکیورٹی میں سے تقریباً 28.29 فیصدی تھی، بقایا میچوریٹی کی مدت پانچ سال سے کم تھی۔
دس سالہ بینچ مارک سکیورٹی پر پیداوار ،30 ستمبر 2022 کو سہ ماہی کے اختتام پر 7.40 فیصد سے 30 ستمبر 2022 کو مدت کے اختتام پر 7.33 فیصد تک نرم ہوگئی۔ اس طرح اس سہ ماہی کے دوران 7 بی پی ایس کی نرمی ہوئی۔ ایم پی سی نے 7 دسمبر 2022 کو پالیسی ریپوریٹ میں اضافہ کرکے اسے 35 بی پی ایس تک بڑھانے کا فیصلہ کیا یعنی 5.90 فیصد تک 6.25 فیصد تک مہنگائی پر قابو پانے کے مقصد سے یہ فیصلہ کیا گیا۔
ثانوی منڈی میں ، سہ ماہی کے دوران تجارتی سرگرمیاں 7 سے 10 سال کی میچوریٹی باسکٹ میں مرکوز تھی، جس کی وجہ بنیادی طور پر 10 سالہ بینچ مارک سکیورٹی میں زیادہ ٹریڈنگ تھی۔ زیر جائزہ سہ ماہی کے دوران، ثانوی مارکیٹ میں نجی شعبے کے بینک غالب تجارتی زمرے کے طور پر ابھرے، جن کا تجارت کی مجموعی سرگرمیوں میں ’’خریداری‘‘ کے سودوں میں 24.41 فیصد اور ’’فروخت‘‘ کے سودوں میں 24.08 فیصد حصہ تھا۔ اس کے بعد خالص بنیاد پر ، غیر ملکی بینک، بنیادی ڈیلرزپبلک سیکٹر کے بینک اورپرائمری ڈیلرز خالص فروخت کنندگان کے ، جبکہ کو-آپریٹیو بینک، ایف آئیز، بیمہ کمپنیاں، میچوئل فنڈز، نجی شعبے کے بینک اور ’دیگر‘ ثانوی مارکیٹ میں خالص خریدار تھے۔ مرکزی حکومت کی تمسکات کی ملکیت کا نمونہ ظاہر کرتا ہے کہ کمرشیل بینکوں کا حصہ، دسمبر 2022 کے آخر میں38.0 فیصد تک معتدل پذیر رہا ، جو ستمبر 2022 کے اخیر میں 38.3 فیصد تھا۔
مکمل رپورٹ تک رسائی حاصل کریں: اکتوبر – دسمبر  کے لیے پبلک ڈیبٹ مینجمنٹ سہ ماہی رپورٹ۔
کامرس اور صنعت کی وزارتہ
حکومت ہند ملک بھر میں 11 صنعتی راہداری پروجیکٹوں کو مرحلہ وار طریقے سے تیار کررہی ہے
ڈی پی آئی آئی ٹی نے صنعتی راہداری منصوبے کے لیے 9,899.89 کروڑ روپئے کی رقم جاری کی
حکومت ہند ملک بھر میں قومی صنعتی راہداری پروگرام کے ایک حصے کے طور پر گیارہ  صنعتی راہداری پروجیکٹوں کو مرحلہ وار طریقے سے تیار کر رہی ہے۔ ان صنعتی راہداریوں کی تفصیلات اور منظور شدہ منصوبوں کی مجوزہ ترقیاتی سرگرمیاں ذیل میں دی گئی ہیں۔
حکومتِ ہند صنعتی راہداریوں کے لیے منظور شدہ ادارہ جاتی اور مالیاتی ڈھانچے کے مطابق صنعتی راہداریوں کے تحت قومی صنعتی راہداری ترقیاتی اور تنفیذی ٹرسٹ  کے ذریعے صنعتی نوڈس / علاقے میں عالمی معیار کے ٹرنک بنیادی ڈھانچے کی ترقی کے لیے ایکویٹی/قرض کے طور پر فنڈز فراہم کرتی ہے اور ان پروجیکٹوں کے لئے مفت زمین فراہم کرنے کی ذمہ داری ریاستوں کی ہے ۔
31 جولائی ، 2023 ء تک مختص کردہ فنڈز میں سے، ڈی پی آئی آئی ٹی نے صنعتی راہداری پروجیکٹ کے لئے 9,899.89 کروڑ روپئے کی رقم کی منظوری دی ہے اور جاری کی ہے ۔ ان میں سے 9,816.98 کروڑ روپئے استعمال کئے جا چکے ہیں ۔
اے ۔ حکومت ہند کی طرف سے درج ذیل 11 صنعتی راہداریوں کو مرحلہ وار طریقے سے تیار کیا جا رہا ہے:-
- دلّی -ممبئی صنعتی راہداری 
- چنئی - بنگلورو صنعتی راہداری 
- امرتسر - کولکتہ صنعتی راہداری 
- ویزاگ - چنئی صنعتی راہداری  کے ساتھ مشرقی ساحلی صنعتی راہداری 
- بنگلورو -ممبئی صنعتی راہداری 
- کوئمبٹور کے راستے کوچی تک سی بی آئی سی کی توسیع
- حیدرآباد - ناگپور صنعتی راہداری 
- حیدرآباد - وارنگل صنعتی راہداری 
- حیدرآباد - بنگلورو صنعتی راہداری 
- اوڈیشہ اقتصادی راہداری 
- دلّی - ناگپور صنعتی راہداری 
بی ۔ منظور شدہ پروجیکٹوں/ نوڈس کی راہداری کے لحاظ سے حیثیت/ مجوزہ ترقیاتی سرگرمیاں:
|
|
نمبر شمار
|
|
راہداری
|
|
پروجیکٹ کا نام
|
|
موجودہ صورتحال / مجوزہ سرگرمیاں
|
|
1
|
|
ڈی ایم آئی سی: دلّی - ممبئی صنعتی راہداری
|
|

|
|
مدھیہ پردیش کے اجین میں وکرم اُدیوگ پوری ٹاؤن شپ
|
|
بڑے ٹرنک بنیادی ڈھانچے پیکیجز پر عمل درآمد مکمل۔ صنعتوں کو زمین کی الاٹمنٹ شروع ہو گئی۔
|
|

|
|
اتر پردیش کے گریٹر نوئیڈا میں مربوط صنعتی ٹاؤن شپ
|
|

|
|
اتر پردیش کے گریٹر نوئیڈا میں ملٹی ماڈل لاجسٹک ہب  اور ملٹی ماڈل ٹرانسپورٹ ہب 
|
|
سرکاری و نجی شراکت داری کے تحت ترقی کے لیے حکومت ہند کی طرف سے منظوری دی گئی ۔ ترقی/عمل درآمد کے لیے شروع کیا گیا پروجیکٹ ۔
|
|

|
|
گجرات میں دھولیرا خصوصی سرمایہ کاری خطہ 
|
|
بڑے ٹرنک بنیادی ڈھانچہ پیکجز پر عمل درآمد مکمل۔ صنعتوں کو زمین کی الاٹمنٹ شروع ہو گئی۔
|
|

|
|
مہاراشٹر میں شیندرا بڈکن صنعتی علاقہ 
|
|

|
|
ہریانہ میں ننگل چودھری میں مربوط ملٹی ماڈل لاجسٹک ہب
|
|
سرکاری و نجی شراکت داری کے تحت ترقی کے لیے حکومت ہند کی طرف سے منظوری دی گئی ۔ ترقی/عمل درآمد کے لیے شروع کیا گیا پروجیکٹ ۔
|
|
2
|
|
سی بی آئی سی: چنئی - بنگلور صنعتی راہداری
|
|

|
|
آندھرا پردیش کے کرشنا پٹنم میں صنعتی علاقہ
|
|
پروجیکٹ کے لئے اسپیشل پرپز وہیکل  کو شامل کیا گیا ہے اور انجینئرنگ، خریداری اور تعمیرات  کے لیے ٹھیکیدار کی تقرری کو ایس پی وی نے آگے بڑھایا ہے۔
|
|

|
|
کرناٹک کے ٹمکورو میں صنعتی علاقہ
|
|
پروجیکٹ کے لئے اسپیشل پرپز وہیکل  کو شامل کیا گیا ہے اور انجینئرنگ، خریداری اور تعمیرات  کے لیے ٹھیکیدار کی منظوری دی گئی ہے۔
یہ معلومات تجارت اور صنعت کے مرکزی وزیر مملکت جناب سوم پرکاش نے آج راجیہ سبھا میں ایک سوال کے تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع ۔ ع ا
U.No. 8677
(Visitor Counter : 47
ریلوے کی وزارت
ہندوستانی ریلویز کے ذریعہ ریل کوشل وکاس یوجنا کے تحت پندرہ ہزار امیدواروں کی تربیت
ریل کوشل وکاس یوجنا کے تحت، جونوجوانوں میں ہنرمندی کے فروغ کا پروگرام ہے، ریلویز نے ان کو روزگار اور کاروبار کے قابل بنانے کے لئے مختلف کاروباروں میں تکنیکی تربیت کا نظم کیا ہے
ریلویز ٹریننگ انسٹی ٹیوٹ میں داخلے کی سطح کی ہنر مندی کی ٹریننگ مہیا کراکے نوجوانوں کو بااختیار بنانے کی ریل کوشل وکاس یوجنا کو ہندوستانی ریلویز پر نوٹیفائی کیا گیا ہے۔ بنارس لوکوورکس ، وارانسی کو آر کے وی وائی کے تحت ہنر مندی کے فروغ کے پروگرام کے انتظام / تال میل کے لئے نوڈل پی یونامزد کیا گیا ہے۔ ٹریننگ کا ملک بھر میں ستمبر 2021 میں آغاز ہوا ۔ اب تک آر کے وی وائی کے تحت 23181 امیدواروں کا اندراج کیا گیا ہے اور 15665 امیدواروں نے کامیابی کے ساتھ اپنی ٹریننگ مکمل کرلی ہے۔
اس اسکیم کے تحت الیکٹریشن، ویلڈر، میکنسٹ، فٹر جیسے چودہ صنعتوں سے متعلق کاموں کی ٹریننگ دی جاتی ہے۔ یہ ٹریننگ 94 ٹریننگ مقامات پر جاری ہے جو ہرریاست اور مرکزی انتظام والے علاوں میں ہندوستانی ریلویز پر محیط دور دراز کے علاقوں میں بھی موجود ہے۔ ملک کے کسی بھی حصے سے تعلق رکھنے والے امیدوار یہ ٹریننگ جوائن کرسکتے ہیں۔ امیدواروں کو یہ ٹریننگ مفت فراہم کی جاتی ہے۔ آر کے وی وائی کی نگرانی کے لئے ایک مخصوص ویب سائٹ تیار کی گئی ہے۔ اس اسکیم کے تحت روزگار مہیا کرانے کی کوئی گنجائش نہیں ہے۔ تاہم یہ اسکیم ہندوستان کے بے روزگار نوجوانوں کے لئے ہنرمندی کے فروغ کی اسکیم ہے تاکہ انھیں مختلف شعبوں میں ہنرمندی کی ٹریننگ دے کر ان کو روزگار حاصل کرنے کے لائق بنایا جاسکے۔